وان ین ارجیش-ه باغ‌لی و قیرقیز تورک‌لری‌نین چوخو یاشادیغی قوروچو کند اولوپامیرلی 4 گنج، قارا نیظامی مکتبی ندن ستوان روتبه سیله دیپلوم آلدی.
4 گنج، کندین ایلک افسر‌لری اولا‌راق تورک سیلاح‌لی گوجلرینه قاتیلیب.
افسرلرین روتبه سیله قارا عالی نیظامی مکتبین‌دن دیپلوم آلان قوروچو اوشاق‌لاری ایبراهیم اولو، رمضان ارول، آیکوت ایگید و معنا سانجاق داشییان، تورکیه‌نین امنیتی اوچون وط‌ن ین موختلیف بؤلگه‌لرینده خیدمت ائده‌جک.
پامیر مدنیت تحصیل و همرای‌لیک درنکی باشقانی جمشید خوراسان، چوخ خوشبخت و قورورلو اولدوق‌لارینی بیل‌دیره‌رک،
"داها اوّل کندیمیزدن یوزلرله قوروچو، اونلارجا متخصص گروهبان و استوارلار چیخمیشدی. آنجاق ایلک دفعه تورک اوردوسونا افسر کیمی خیدمت ائده‌جک گنج‌لر گؤندریریک. بیز وطنیمیز اوچون جانینی وئرمه‌یه حاضیر اینسانلاریق. ایندی آرتیق اوردودا قوموتانلاریمیز دا اولا‌جاق." دئدی.
وان ا 132، ارجیش ایسه 32 کیلومتر مسافه‌ده یئرلشن اولوپامیر، ترورلا موباریزه ده سمبول اولموش بیر کند.
بؤلگه‌ده، بؤلوچو ترور تشکیلاتی پ.ک.ک-نین گیرمدیگی تک کند کیمی تانینیر.
سووئت سوسیالیست جمهوریت‌لر بیرلیگی، 1979دا افغانیستانی ایشغال ائدنده، پامیر یایلاسیندا یاشایان قیرقیز اها‌لی‌نین بیر قیسمی افغانیستانی ترک ائده‌رک پاکیستانا پناه گتیردی.
آنجاق پاکیستاندا یاشامایان قیرقیزلار، تورکیه سفیرلیگینه مراجعت ائده‌رک یاردیم ایسته‌دی.
1982ده دؤورون پرزیدنتی کنان ائورن ین ایزنی ایله پامیرلی مین 150 قیرقیز، اوچاقلا تورکیه‌یه گتیریلدی.
اوّل مالاتیا فلاکت ائولری ایله وانین قاراگوندوز کندینده یئرلشدیریلدی‌لر.
1987ده ایسه دؤورون باش ناظیری تورقوت اؤزال ین گؤستریشی ایله بیر میقدار پول قارشی‌لیغی دولتین تیکدیغی آلتی تؤیله، اوستو ائو اولان ایکی مرتبه‌لی ائولره یئلشدیلر.
اؤز ایستک‌لری ایله کندین آدینی اولوپامیرلی ائتدی‌لر.
1990‌دان بو یانا قوروجولوق ائدن اولوپامیره ایلک پ.ک.ک سالدیریسی 1992ده اولوب.
اولوپامیرلیلر، او تاریخ دن بو یانا ترورچولارین سالدیری‌لارینا قارشی بؤلگه قوروماقدا داوام ائدیرلر.
